### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget? Hvad vil vi gerne opnå?

Vi ønsker en by, hvor alle unge – uanset etnicitet, kan leve uden negativ social kontrol.

[adresse] i [adresse] er byens helt centrale civilsamfundsorganisation i arbejdet mod at bekæmpe negativ social kontrol og vold i etniske minoritetsmiljøer. Med forslaget her ønsker vi at støtte [adresse] i at udvide og fastholde deres eksisterende indsats ved at få ressourcer til at nå ud til endnu flere unge, som har brug særlig støtte for at kunne leve et selvstændigt liv.

Århus skal være en by med plads til at udfolde og udvikle sig. En by, hvor alle har mulighed for at tage ansvar for eget liv og udnytte egne evner. Ved at styrke [adresse] ønsker vi, at endnu flere minoritets-etniske unge får en reel mulighed herfor.

[adresse] har kontakt med mere end 350 etniske minoritetskvinder og er i stand til at etablere meningsfulde og forandrende fællesskaber for unge piger og kvinder i alle aldre. Efterspørgslen efter [adresse] tilbud er vokset og der er behov for at øge det opsøgende arbejde og være til stede på flere gymnasier og ungdomsuddannelser med kampagner og pop-up cafe/rådgivning for at sikre at alle byens etniske minoritetsunge møder relevant støtte i forhold til at bryde negativ social kontrol.

[adresse] har behov for 125.000 i 2023 og stigende til 250.000 i 24 og 25.